“ทองไทย” ร่วงอีก 150 บ. ลงแรง 3 วันต่อเนื่อง รวมกว่า 1,500 บ. แตะระดับต่ำสุดใหม่ของเดือน
“ทองไทย” ร่วงอีก 150 บ. ลงแรง 3 วันต่อเนื่อง รวมกว่า 1,500 บ. แตะระดับต่ำสุดใหม่ของเดือน
“ทองไทย” ร่วงอีก 150 บ. ลงแรง 3 วันต่อเนื่อง รวมกว่า 1,500 บ. แตะระดับต่ำสุดใหม่ของเดือน
12 พ.ย. 2563

สมาคมค้าทองคำ รายงานราคาทอง (96.5%) วันนี้ (12 พ.ย.63) เมื่อเวลา 09.27 น.ที่ผ่านมา ปรับลด 150 บาท เมื่อเทียบกับประกาศราคาซื้อขายครั้งสุดท้ายของวันพุธ (11 พ.ย.) ที่ราคามีการประกาศราคาทั้งหมด 6 รอบ รวมราคาปรับลดลง 200 บาท
โดยราคาทองคำแท่งวันนี้ รับซื้ออยู่ที่บาทละ 26,700.00 บาท ขายออกที่ราคาบาทละ 26,800.00 บาท
ทองรูปพรรณ รับซื้ออยู่ที่ราคาบาทละ 26,226.80 บาท ขายออกที่บาทละ 27,300.00 บาท
ทั้งนี้ ประกาศราคาทองคําในประเทศเปิดตลาดปรับลดลงแรงติดต่อกันเป็นวันที่สามรวมแล้วกว่า 1,500 บาท แตะระดับต่ำสุดใหม่ของเดือน และเป็นระดับต่ำสุดในรอบ 4 เดือน โดยมีปัจจัยเงินบาทที่ยังคงแข็งค่าในรอบเกือบ 1 ปี เป็นอีกปัจจัยกดดัดต่อทองในประเทศปรับลดลงมากติดต่อกันมาหลายวัน
สำหรับราคาทองคำ Spot เช้านี้เคลื่อนไหวที่บริเวณ 1,869 ดอลลาร์ หลังจากปิดตลาดเมื่อคืนที่ผ่านมาปรับตัวลดลง 14.8 ดอลลาร์  ที่ระดับ 1,861.6 ดอลลาร์  เนื่องจากได้รับแรงจากการแข็งค่าของสกุลเงินดอลลาร์ รวมถึงแรงเทขายสินทรัพย์ปลอดภัย ภายหลังตลาดหุ้นสหรัฐยังคงอยู่ในทิศทางที่สดใสโดยเฉพาะดัชนี Nasdaq ที่พุ่งขึ้นแล้วกว่า 2%